दिल्ली में अपने मासूम बच्चों की सुरक्षा को लेकर लोगों में काफी दहशत है। दिल्ली में लगातार मासूम बच्चे गुम हो रहे हैं इसके पीछे कोई गिरोह है या क्या है वजह यह सब जांच का विषय है। नॉर्थ वेस्ट दिल्ली के स्वरूप नगर थाना एरिया के नत्थूपुरा से एक 7 साल का बच्चा 7 जनवरी 2018 से लापता है 25 दिन बीत जाने के बाद भी बच्चे का अभी तक कोई सुराग नहीं लग पाया है। बच्चा घर के पास गली में ही खेल रहा था जिसे शाम के वक्त सभी ने देखा भी था लेकिन अचानक बच्चा गायब हो गया। बच्चे की गुमशुदगी की इतला स्वरूप नगर थाना एरिया को भी दी गई लेकिन 25 दिन बीत जाने के बाद भी इस बच्चे का अभी तक कोई सुराग नहीं लग पाया है।